Näkijän voitelu ja yliluonnollisuus 1/3
Hei! Olen Kevin Basconi King of Glory -järjestöstä.
Meillä on pieni järjestö Pohjois-Carolinassa USA:ssa.
Minulla on suuri kunnia ja etuoikeus olla Taivas TV7:llä.
Uskon, että Jumala tulee tekemään jotakin suurta täällä Suomessa -
ja Pohjoismaissa.
Uskon, että koko tälle alueelle tulee suuri Jumalan liike.
Uskon, että Jumala käyttää TV7:ää herätyksen käynnistämisessä -
Suomessa ja muualla.
Tänään aion puhua näkijän voitelusta.
Ensiksi luen pari raamatunpaikkaa.
Laskemme hieman perustaa sille, -
mitä monet profeetat Kristus- ruumiissa kutsuvat näkijän voiteluksi.
Uskomme, että olemme ikuisuuden risteyksessä.
Jumala nostaa mestareita.
Uskon Kaikkivaltiaan nostavan Jumalan perheväkeä, -
joka oppii näkemään ja kuulemaan yliluonnollisella tavalla.
He oppivat toimimaan Kristuksen kaltaisesti vaikutuspiirissään, -
kun he oppivat näkemään ja kuule- maan niin kuin Jeesus näki ja kuuli.
Luen raamatunkohdan, -
jonka varaan rakennamme ymmärrystämme näkijän voitelusta.
Se tulee Johanneksen ensimmäisen kirjeen luvusta 3.
"Katsokaa, minkäkaltaisen rakkauden Isä on meille antanut, -
että meitä kutsutaan Jumalan lapsiksi, joita me olemmekin.
Sentähden ei maailma tunne meitä, sillä se ei tunne häntä.
Rakkaani, nyt me olemme Jumalan lapsia, eikä ole vielä käynyt ilmi, -
mitä meistä tulee. Me tiedämme tulevamme hänen kaltaisikseen, -
kun hän ilmestyy, sillä me saamme nähdä hänet sellaisena, kuin hän on."
Tämä on mahtava raamatunkohta.
Apostoli Johannes oli juuri se, -
joka lepuutti päätään Jeesuksen rinnalla.
Hän kuuli Jeesuksen hengityksen ja sydämenlyönnit.
Johannes oli lähellä Jeesusta.
Kun tutkii Johanneksen kirjoituksia, -
voi nähdä muutoksen hänen luonteessaan ajan myötä.
Tässä raamatunkohdassa Johannes lausuu hienoja julistuksia.
On upeaa, miten hän valaisee meille hengellisesti Kristuksen luonnetta -
ja meidän luonnettamme Jumalan lapsina.
Kun katsotte tätä ohjelmaa, tahdon teidän ymmärtävän, -
että teidät on kutsuttu olemaan Jumalan lapsia.
Jos olet pyytänyt Jeesusta Messiaaksesi, olet Jumalan lapsi.
Et voi tehdä mitään enempää, mikä tekisi sinusta vanhurskaamman, -
pyhemmän tai hyväksyttävämmän Jumalan silmissä.
Syy on se, että Vapahtajamme Jeesus teki jo kaiken -
suostumalla ristiin.
Ristin kärsimyksen ja Jeesuksen maahan vuotaneen veren kautta -
Jumala avasi meille tien luokseen. Hän repäisi väliverhon ikihyviksi.
Messias Jeesus, kuninkaallinen pappi Melkisedekin järjestyksen mukaan, -
avasi tien.
Heprealaiskirjeessä Jeesusta kutsutaan edelläjuoksijaksi.
Edelläjuoksija on joku, joka menee ihmisten edellä -
ja tekee heille tien uuteen paikkaan.
Jeesus sanoi: "Minä olen tie, totuus ja elämä."
Kun Jeesus suostui ristiin, -
kun Hänen kätensä ja jalkansa lävistettiin syntiemme tähden, -
kun Hänen kylkensä puhkaistiin ja selkänsä ruoskittiin haavoille, -
jotta meillä olisi terveys, -
kun Hän veti viimeisen henkäyksensä ristillä ja sanoi: "Se on täytetty", -
Hän kirjaimellisesti antoi meille mahdollisuuden tulla Jumalan lapsiksi,
kuten 1. Joh. toteaa.
Johannes puhuu siitä, että Jeesuksen täytetyn työn kautta -
voimme alkaa nähdä Jumalan niin kuin Hän näkee meidät.
Jumala voi auttaa meitä Jumalan lapsia alkaa näkemään, erottamaan -
ja kuulemaan yliluonnollisella tavalla.
Jes. 6:ssa profeetta Jesaja puhui siitä, -
etteivät lapset näe eivätkä kuule selvästi, -
koska heidän näkönsä oli vääristynyt ja kuulonsa oli tukkiutunut.
Uskon, että kun Jeesus nousi kuolleis- ta, siitä käyttämättömästä haudasta, -
Raamattu sanoo, että Hän nousi kuolleista -
ja nousi Isän oikealle puolelle.
Siinä paikassa Jeesus rukoili.
Hän pyysi Isää lähettämään Pyhän Hengen.
Pyhä Henki johdattaisi, opettaisi ja johtaisi meitä -
sekä näyttäisi meille asioita tulevaisuudesta.
Näkijän voitelu on osa sitä.
Tässä raamatunkohdassa, 1. Joh. 3:ssa, -
Johannes kirjoittaa hienon todistuksen ja luettelee hämmästyttäviä tosiasioita.
Tässä raamatunkohdassa, 1. Joh. 3:2:ssa, -
Johannes tekee hämmästyttävän julistuksen.
"Rakkaani, nyt me olemme Jumalan lapsia, eikä ole vielä käynyt ilmi, -
mitä meistä tulee. [...] me saamme nähdä hänet sellaisena, kuin hän on."
Uskon Jumalan puhuneen päivästä ja hetkestä, -
jolloin se paljastettaisiin Hänen lapsilleen.
Se tarkoittaa hengellisen totuuden paljastamista.
Tulisi päivä ja hetki, jolloin Jumala alkaisi paljastaa -
ja avaisi silmämme näkemään ja kor- vamme kuulemaan, mitä Henki puhuu.
Monet profeetalliset ihmiset Kristus-ruumiissa -
kutsuvat tätä "näkijän voiteluksi".
Tahdon nyt kertoa oman todistukseni, -
mitä Herra on näyttänyt minulle 13 vuoden aikana näkijän voitelusta.
En ole aina palvellut Herraa.
Vielä 14 vuotta sitten olin kauhea ihminen.
Olin sotkeutunut päihteisiin ja monenlaiseen syntiin.
Olin päihdekoukussa. Mutta yhtenä päivänä polvistuin alttarille -
ja otin Jeesuksen Herrakseni.
Jumala alkoi puhua minulle selvästi.
Yksi syy oli se, että janosin Jumalaa todella paljon.
Aloin rukoilla "vaarallista rukousta".
Sain joltakulta vanhan King James -raamatunkäännöksen.
Luin Saulista, joka kohtasi Jeesuksen. "Herra, haluan olla kuin Saul.
Kohtaa minua niin, että kirkkautesi ilmestyy -
ja näen leimahduksen taivaasta, putoan hevosen selästä -
ja joudun putsaamaan hampaitani mullasta, -
koska Jumalan kirkkaus ja voima ovat niin vahvat."
Jumala vastasi tuohon vaaralliseen rukoukseen.
25.11.2001 olin jumalanpalveluksessa.
Näin Kristuksen ilmestyvän kuin Joh. 3:ssa.
Johanneksen evankeliumin mukaan Herra ilmoittaa itsensä niille, -
jotka rakastavat Häntä ja pitävät Hänen käskynsä.
Tässä käytetty sana on 'emphanizo', ilmestyä.
25.11.2001 kohtasin Jeesuksen. Hän ilmestyi minulle.
Hän alkoi puhua minulle.
Hän kutsui minut kansakuntiin. Hän puhui Raamatusta.
Muista: Olin ollut huumeriippuvainen 31 vuotta.
Olin köyhä. Minulla oli välilevypullistumia ja kuuroutta.
Selkäni oli rikki. Minulla oli verisairaus. Olin vailla toivoa.
Kun pelastuin helmikuussa 2001, vapauduin välittömästi päihteistä.
Aloin rukoilla vaarallisesti: "Herra, ilmesty minulle.
Haluan nähdä Sinut. Haluan olla kuin Saul."
25.11. Jeesus ilmestyi ja puhui minulle Raamatusta, -
Matt. 28:sta.
"Minulle on annettu kaikki valta.
Mene kaikkeen maailmaan ja opeta pitämään, mitä minä olen käskenyt.
Kasta heitä Isän, Pojan ja Pyhän Hengen nimeen.
Ja minä olen kanssasi aina maailman loppuun asti."
Hän otti käteni käteensä.
Näin ja tunsin naulan jättämät arvet Jeesuksen kädessä.
Herra katsoi silmiini. Ne olivat lähellä omiani.
Hän kumartui puoleeni ja katsoi suoraan kasvoihini puhuessaan.
Sanon tämän. Jeesuksen silmät ovat maailman kauneimmat silmät.
Ne ovat kuin kaksi allasta täynnä elävää rakkautta.
Kun Herra katsoi silmiini, Jumalan rakkaus, kirkkaus ja armo -
pyyhkivät ylitseni aalto toisensa jälkeen.
En voi sanoin ilmaista sitä rakkautta, jota Jumala kokee sinua kohtaan.
Jumala rakastaa jokaista heimoa, kieltä ja kansaa.
Kun katsoin Kristuksen silmiin ja Hän puhui nämä asiat minulle, -
ne tunkeutuivat syvälle henkeeni ja DNA:ni joka hiukkaseen.
Hän käski minua Matteuksen evankeliumin mukaan -
menemään kaikkeen maailmaan -
ja saarnaamaan ja opettamaan, mitä Hän oli käskenyt pitää.
Hän puhui myös Jeremian kirjasta, -
mutta ajan säästämiseksi menen eteenpäin.
Minä siis olin köyhä, sairas ja vailla toivoa.
Ihmeellisten tapahtumien kautta Herra alkoi puhua minulle selvästi.
Sinä iltana, kun kohtasin Jeesuksen, Jumala avasi hengelliset silmäni.
Aloin nähdä hengen maailmaan. Aloin nähdä enkeleitä kaikkialla.
Aloin kuulla Pyhän Hengen puheen selvästi.
Se oli hämmästyttävä oivallus ja ilmestys.
Jumala alkoi tuoda minulle yliluonnollisesti ilmi, kuka Hän on.
Kun tapahtumat alkoivat aueta, Herra on jatkanut minulle puhumista.
Hän on ilmestynyt minulle aika ajoin -
ja antanut minulle ilmestystä valtakunnastaan.
Minä paranin. Välilevypullistuma parani pian.
Verisairauteni parantui. Vereni on nyt täysin puhdasta.
Kuurous parani, kun Pyhä Henki teki työtä ja Jumala puhui minulle selvästi.
Herra vei minut köyhyydestä vaurauteen, sairaudesta terveyteen.
Hän vei minut toivottomuudesta toivoon.
Ehkä sinäkin koet kaipaavasi sellaista apua: siirtoa köyhyydestä vaurauteen,
sairaudesta terveyteen tai toivottomuudesta toivoon.
Jeesus rakastaa sinua. Hän voi tehdä saman sinulle.
Olin tosi kiitollinen Jumalalle.
Aloin etsiä Hänen valtakuntaansa yhä kiivaammin.
Ajan myötä Herra alkoi puhua minulle yhä selvemmin näkijän voitelusta.
Vuonna 2002 Herra avasi minulle yliluonnollisesti oven kansakuntiin.
Olin Tansaniassa Afrikassa Mwanzan kaupungissa.
Jeesus ilmestyi minulle siellä.
Jeesus seisoi taas yläpuolellani ja alkoi puhua minulle kasvokkain -
kuin ystävälle.
Sanon tämän katsojille Suomessa ja muualla.
Jeesus ei ole kuollut. Hän elää, ja Hän on ylösnoussut.
Istun tässä tänään todistuksena ylösnousseesta Kristuksesta.
Hän elää. Hän ilmestyy yhä maailmassa omilleen.
Kun Herra ilmestyi minulle Afrikassa, -
Hän alkoi puhua minulle ja käski tutkia menneiden aikojen näkijöitä.
Sanoin: "En tiedä, mikä näkijä on."
Hän neuvoi minua lukemaan Samuelin kirjaa muinaisista näkijöistä.
Eräässä kohdassa sanotaan: -
"Muinoin sanottiin Israelissa, kun mentiin kysymään Jumalalta, näin: -
'Tulkaa, menkäämme näkijän luo'.
Sillä sitä, jota nyt sanotaan profee- taksi, kutsuttiin muinoin näkijäksi."
Herra alkoi antaa ilmestystä näkijän voitelusta tai profetiasta.
Jotkut ystäväni, kuten tri James Maloney, -
kutsuvat sitä "panoraamanäkijäksi".
Näkijän voitelussa on eri tasoja.
Näkijän voitelu on kyky nähdä ja kuulla selvästi Jumalan valtakunnasta.
Olemme täällä Taivas TV7:llä.
Haluan teidän ymmärtävän, että taivas on todellinen -
ja Jumala haluaa sinun nähdä ja kuulla taivaasta selvästi.
Taivas on kaikkialla ympärillämme.
Meidän täytyy uudistua mieleltämme.
Kreikkalainen ajattelu taivaasta on korvattava heprealaisella ajattelulla.
Taivas on kaikkialla. Se ei välttämättä ole ylhäällä, vaikka se on sielläkin.
Jumala voi alkaa avata hengellisiä silmiäsi ja korviasi, -
niin että osaat havaita taivaan.
Näkijän voitelu on näkyjen ja hengellisen maailman näkemistä.
Se on kuitenkin myös paljon enemmän.
Voit toimia näkijän lahjassa tai voitelussa -
viidellä perinteisellä aistilla: -
näkö-, haju-, maku- ja kosketusaistilla.
Näkijän voitelu voi näyttäytyä hyvin hienovaraisesti.
Se ei aina ole hengen maailman tai näkyjen näkemistä eikä hurmosta.
Kyse on toimimisesta Pyhän Hengen kanssa ykseydessä Hengen kanssa -
ja luvan antamisesta Hänelle, jotta Hän aktivoi hengelliset aistisi.
Apostoli Paavali opetti luonnostamme -
1. Tess. 5:17:ssä: "Jumala pyhittäköön teidät kokonansa -
[...] henkenne ja sielunne ja ruumiinne".
Apostoli Paavalilla oli ilmestys hengellisestä luonnostamme.
Näkijän voitelu on sitä, -
että hengellinen ihmisemme tulee valta-asemaan aistimisessamme, -
jotta havaitsemme hengellisen totuuden Jumalan valtakunnasta -
tai taivaallisista.
Sana 'taivas' on 'ouranos'. Se tarkoit- taa Jumalan taivaallista asumusta.
Kun alamme harjoittaa hengellisiä aistejamme, -
alamme nähdä ja kuulla selvästi taivaallisista paikoista -
enemmän kuin maallisesta tai lihan maailmasta.
Luomiskertomuksessa 1. Moos. 1:ssä Jumala sanoi: -
"Tehkäämme ihminen kuvaksemme."
Kuten tiedämme, Jumala on kolmi- yhteinen: Isä, Poika ja Pyhä Henki.
Sitä sanotaan Pyhäksi kolminaisuudeksi.
Samoin, koska meidät on luotu Jumalan kuvaksi, -
mekin koostumme kolmesta osasta: hengestä, sielusta ja ruumiista.
Apostoli Paavali opettaa tästä 1. Tess. 5:27:ssä.
"Jumala pyhittäköön teidät kokonansa [...]henkenne ja sielunne ja ruumiinne"
Henki on sisäinen ihmisemme, todellinen minämme.
Se jatkaa elämäänsä ikuisesti Herran luona.
Sielumme on mielemme, tahtomme ja tunteemme.
Tietysti ruumis on ulkoinen ihmisemme, lihamme.
Ongelmana seurakunnassa on, että monia hallitsee heidän lihansa, -
ulkoinen ihmisensä, tai heidän sielunsa ― mieli, tahto, tunteet.
Jumala tahtoo, että muutamme järjestyksen.
Herra haluaa nostaa ihmisiä, joita johtaa pikemminkin heidän henkensä-
kuin sielu tai ruumis.
Eli hengellinen ihmisemme nousee valta-asemaan aistimisen suhteen.
Hepr. 5:14 opettaa: -
"vahva ruoka on täysi-ikäisiä varten, -
niitä varten, joiden aistit tottumuksesta ovat harjaantuneet -
erottamaan hyvän pahasta."
Uskon, että sitä Pyhä Henki, Isä-Jumala ja Herra Jeesus -
pyytävät Hänen lapsiaan tekemään tänään.
Harjoittamaan hengellisiä aistejamme -
totuttamalla ne erottamaan hyvän ja pahan.
Jesajan kirja puhuu siitä, että tulee aika, -
jolloin ihmiset kutsuvat pahaa hyväksi ja hyvää pahaksi.
Valitettavasti kotimaassamme Amerikassa tämä suuntaus kiihtyy.
Hallintomme kutsuu hyvää pahaksi ja pahaa hyväksi.
Jumala haluaa, että Hänen omansa pysyvät uskollisena Sanalle.
Jumala haluaa nostaa voittajien ryhmän. He puolustavat totuutta -
ja evankeliumia ja kutsuvat pahaa pahaksi ja hyvää hyväksi.
Tämä tapahtuu niin, että Jumala nostaa ryhmän miehiä ja naisia.
Ja minä kiitän Jumalaa täysi-ikäisistä Jeesukseen uskovista Suomessa.
Tahdon rohkaista sinua, että on olemassa Jumalan armo.
Taivaassa on ovi avoinna. Tämä on kairos-hetki Jumalan aikataulussa.
Voit alkaa harjoittaa hengellisiä aistejasi -
ja nähdä, kuulla ja ymmärtää asioita Jumalan valtakunnasta -
enemmän kuin koskaan aiemmin.
Jumala tahtoo nostaa täysi-ikäisiä poikia ja tyttäriä, -
jotka harjoittavat hengellisiä aistejaan totuttamalla ne näkemään -
ja kuulemaan yliluonnollisesti.
Uskon puhuvani monille sellaisille nyt.
Jumala haluaa sinun kuulevan Pyhän Hengen äänen.
Täysi-ikäisten Jumalan poikien ja tyttärien tuntomerkki on se, -
että Jumalan Henki johtaa heitä.
Haluan julistaa teidän yllenne, -
että Jumalan Henki alkaa ilmestyä teille.
Raamattu alkaa tulla eläväksi silmiesi edessä.
Alat lukea Sanaa ja nähdä siellä asioita, -
jotka olet lukenut tuhansia kertoja, mutta nyt Pyhä Henki puhaltaa niihin.
Hän antaa erottelukykyä ja ilmestystä.
Hän antaa ymmärrystä Jumalan Hengestä, -
niin että alat nähdä ja kuulla yliluonnollisesti.
Joh. 5:19:ssä Jeesus sanoo, -
että Hän tekee vain sen, minkä Hän näkee Isänsä tekevän.
Jeesus oli näkijä.
Jumala haluaa, että toimimme Kristuk- sen kaltaisesti vaikutuspiirissämme.
Suomessa se toteutuu niin, -
että alat nähdä ja kuulla niin kuin Kristus näkee ja kuulee.
Jeesus näki asiat eri tavalla kuin me.
Kun lesken poika oli kuollut, -
kaikki näkivät sen loppuna, hirvittävänä asiana, -
mutta Jeesus näki sen tilaisuutena kirkastaa Isäänsä.
Todistus on tuttu. Hän kosketti arkkua ja sanoi kuolleelle pojalle: "Nouse!"
Kuollut poika nousi kuolleista.
Jeesus toimi näkijän voitelussa.
Kun Isä näytti Hänelle asioita -
ja kun Hän teki asioita, joita Hän näki Isänsä tekevän, -
yliluonnollisia ilmestyksiä Jumalan valtakunnasta murtautui esiin.
Oli ihmeitä, merkkejä, tunnustekoja ja parantumisia.
Ja totta kai, monet ihmiset pelastuivat -
Messiaan, Jeesus Kristus Nasaretilaisen kautta.
Tahdon rohkaista teitä Suomessa ja muualla.
Jeesus haluaa antaa sinulle Pyhän Hengen kautta -
lahjavarustuksen, jolla voit nähdä ja kuulla yliluonnollisesti.
Hän haluaa antaa armon lahjan, -
jotta näkisit ja kuulisit niin kuin Hän näki ja kuuli.
Kuten Joh. 14:12:ssa sanotaan, silloin teet samoja asioita kuin Jeesus teki -
ja vielä suurempiakin, sillä opit näke- mään ja kuulemaan yliluonnollisesti.
Katsojien joukossa on vanhimpia. Jumala puhaltaa teihin Henkensä.
Jumala tulee puhaltamaan Henkensä myös nuorten ylle.
Hän alkaa avata hengellisiä silmiänne ja korvianne.
Rukoilen puolestanne nyt.
Isä, pyydän Jeesus Kristus Nasaretilaisen kalliissa nimessä, -
että Sinä puhaltaisit omiesi ylle Suomessa.
Anna heille näkevät silmät ja kuulevat korvat.
Isä, luo meihin kaikkiin puhdas sydän.
Kun menemme eteenpäin vaelluksessasi kanssasi, -
suo Pyhän Hengen vetää meidät lähemmäs Messiasta -
ja lähemmäs Jeesusta.
Pyhä Henki, pyydän, että alkaisit ilmestyä suomalaisille.
Puhalla heihin. Anna unia, hurmoksia ja näkyjä.
Avaa ymmärryksemme silmät, -
jotta voisimme alkaa nähdä ja kuulla -
uudella, yliluonnollisella tavalla.
Herra, kiitän, että herätys, joka tulee Suomeen, -
on oleva ihmeiden, merkkien, tunnustekojen ja voiman herätys.
Että Jumalan valtakunta tulisi, ei vain sanoissa, -
vaan Jumalan voiman osoituksina.
Herra, kiitos herätyksestä.
Kiitos, että kosketat ihmisiä Pyhän Hengen voimalla Pohjoismaissa.
Annamme Sinulle kiitoksen ja kunnian kaikista näistä asioista. Aamen.
Olen Kevin Basconi King of Glory -järjestöstä.
On ollut etuoikeus ja kunnia kertoa näkijän voitelusta.
Seuraavassa jaksossa puhumme henkien erottamisen lahjasta -
ja siitä, miten voit aktivoida näkijän voitelua elämässäsi lisää.
Kiitän Taivas TV7-kanavaa, -
että sain tulla kertomaan asioista, jotka ovat lähellä sydäntäni.
Uskon, että Jeesus nostaa voittajien armeijan -
täällä kauniissa Suomen maassa.
He tulevat toimimaan Kristuksen kaltaisesti vaikutuspiirissään.
Kiitän Jumalaa TV7:stä, joka julistaa evankeliumia Pohjoismaissa.
Tervetuloa seuraamaan seuraavaakin jaksoa ihan piakkoin.
Jumalan siunausta!
Kirkkauden Jumala kirkastakoon kasvonsa sinulle tänään. Aamen.
Suomennos: Marianne Tenetz